tartuNLP/wikipedia-smugri-20251201 huggingface dataset:
Aarno Jalas

Aarno Ilmari Jalas, sukunimi aik. "Juslin" (11. heinäkuuta 1887 Vaasa – 3. heinäkuuta 1958 Helsinki) oli suomalainen yhteiskoulun opettaja ja päätoimittaja.
Aarno Jalaksen vanhemmat olivat tullivartija Juho Juslin ja Elisabet Fallström. Hän pääsi ylioppilaaksi Vaasan reaalilyseosta 1907 ja valmistui Helsingin yliopistosta filosofian kandidaatiksi 1919. Jalas teki opintomatkoja Ruotsiin ja Saksaan.
Jalas oli Kristiinan suomalaisen yhteiskoulun maantiedon ja luonnonhistorian opettajana 1914–1921 ja vuodesta 1921 alkaen maantiedon, luonnonhistorian ja kemian opettajana Helsingin vanhassa suomalaisessa yhteiskoulussa sekä tuntiopettajana muissa helsinkiläisissä oppikouluissa. Kristiinankaupungissa asuessaan Jalas toimi lisäksi "Suupohjan Kaiku" -lehden avustavana toimittajana 1914–1919, "Kristiinan Sanomat" -lehden päätoimittajana 1921 ja myöhemmin eräiden muiden lehtien avustajana. Jalas kirjoitti "Maapallo"-teokseen Meksikoa ja Saharaa kuvailevat osat.
Suomen sisällissodan aikana Jalas oli Kristiinan piiriesikunnan ja sittemmin Porin rykmentin 2. pataljoonan esikunnan jäsenenä. Sodan jälkeen hän oli sotalaitoksen palveluksessa huhtikuuhun 1919 saakka meriväen intendentuurin osastopäällikkönä ja v. t. intendenttinä. Kristiinankaupungissa Jalas oli kaupunginvaltuuston jäsenenä ja kunnallisen vaalilautakunnan puheenjohtajana sekä eri kunnallisten lautakuntien jäsenenä. Hän oli yksi Kristiinan suomalaisen suojeluskunnan esikunnan perustajajäsenistä.
Aarno Jalas oli naimisissa vuodesta 1914 Karin Margareta Niemen kanssa.
Honda CRF 450 Rally

Honda CRF 450 Rally on Hondan valmistama erämaamoottoripyörä, jolla on voitettu Dakar-ralli kahdesti ja kerran erämaarallin maailmanmestaruus. Pyörällä on ajettu kilpaa vuodesta 2013 lähtien.
Historia.
Honda palasi takaisin Dakar-ralliin pariin vuonna 2013 Team HRC -tehdastallina. Tuolloin parhaasta tuloksesta vastasi Hélder Rodrigues, joka ajoi kilpailun seitsemänneksi. Myöhemmin samana vuonna Paulo Gonçalves onnistui ajamaan erämaarallin maailmanmestariksi. Rodrigues onnistui parantamaan seuraavan vuoden Dakar-rallista tulosta ajamalla viidenneksi.
Vuoden 2015 Dakar-rallissa Paulo Gonçalves onnistui ajamaan kilpailussa toiseksi.
Dakar-ralli siirtyi Etelä-Amerikasta Saudi-Arabiaan 2020, jossa Ricky Brabec onnistui ottamaan pyörämallin ensimmäisen Dakar-rallin voiton. Samalla hänestä tuli ensimmäinen yhdysvaltalainen voittaja ja ensimmäinen Hondalla voittanut kuljettaja sitten Gilles Lalayn vuonna 1989. Brabec voitti rallin aikana yhden erikoiskokeen, joka tuli kuudennella erikoiskokeella. Hän johti rallia kolmannesta erikoiskokeesta lähtien ennen toiseksi tullutta Pablo Quintanillaa.
Asko Pulkkinen

Antti Armas (Asko) Pulkkinen (16. elokuuta 1885 Enonkoski – 28. helmikuuta 1933 Viipuri) oli suomalainen lyseon lehtori, oppikirjojen tekijä ja hyönteistutkija.
Elämä.
Asko Pulkkisen vanhemmat olivat työnjohtaja Kalle Fredrik Pulkkinen ja Fredriika Kokkonen. Hän pääsi ylioppilaaksi 1904 Savonlinnan reaalilyseosta ja valmistui Helsingin yliopistosta filosofian kandidaatiksi 1915 ja filosofian maisteriksi 1919. Hän teki opintomatkan Saksaan ja Itävaltaan kesällä 1923 sekä keräilymatkan Viroon vuonna 1926.
Pulkkinen oli aluksi sijaisopettajana Raahen alkeiskoulussa 1907–1908, Viipurin suomalaisessa reaalilyseossa 1911–1912 ja Savonlinnan lyseossa 1913. Hän oli sitten vakinaisena opettajana Pietarin suomalaisessa yhteiskoulussa 1916–1917 ja Viipurin uudessa yhteiskoulussa 1917–1921. Pulkkinen oli luonnonhistorian ja maantieteen vanhempana lehtorina Sortavalan lyseossa 1921–1926, Viipurin tyttölyseossa 1926–1929 ja Viipurin suomalaisessa lyseossa vuodesta 1929 alaken.
Pulkkinen harrasti myös teatteria ja kansantanhuja ja julkaisi kansantanhuista kolme kokoelmaa. Hän julkaisi kasvi- ja eläinopin oppikirjoja sekä hyönteistieteen alalta muun muassa kirjan "Perhoskirja 1, Päiväperhoset, kiitäjät, kehrääjät".
Pulkkinen tavattiin murhattuna Torkkelinkatu 18:n asunnostaan aamulla 1. maaliskuuta 1933. Hänen ruuminsa makasi asunnon keittiön lattialla lakanoihin käärittynä ja hänen takaraivonsa oli ruhjottu herätyskellolla. Edellisenä iltana kello 23 aikaan Pulkkisen asunnosta oli kuultu avunhuutoja mutta naapurit eivät kiinnittäneet niihin huomiota koska Pulkkisen asunnosta oli usein kuulunut meteliä. Pulkkisella oli 3 huoneen kaupunkiasuntonsa lisäksi huvila Terijoen Ollinpäässä.
Murha ratkesi 4. maaliskuuta 1933 kun tekijä, Helsingissä asunut maalari Eero Veikko Juhonpoika Sirkiä (s. 1908) ilmottautui poliisille. Sirkiä oli 27. helmikuuta matkustanut pikajunalla Helsingistä Viipuriin ja yöpynyt sitten Viipurissa tuttaviensa luona. Hän oli juopotteluretkellään tavannut illansuussa 28. helmikuuta Torkkelinkadulla lehtori Pulkkisen. Pulkkinen oli vienyt hänet asuntoonsa, jossa he olivat nauttineet väkijuomia. Heille oli tullut riitaa jostain syystä kello 22.30 aikoihin ja Sirkiä oli alkanut lyödä Pulkkista herätyskellolla päähän. Hän kertoi luulleensa Pulkkisen vain menettäneen iskuista tajuntansa. Sirkiä oli sitten juonut väkijuomat loppuun ja lähtenyt asunnosta otettuaan mukaansa vaatteita, kengät, taskukellon, savukekotelon, kristallimaljakon, matkalaukkuja ja 400 markkaa rahaa. Hän oli palannut Helsinkiin kello 23.50 lähteneellä pikajunalla ja jatkanut Helsingissä juopotteluaan myyden mukanaan tuomiaan esineitä rahan saamiseksi väkijuomiin. Selvittyään Sirkiä oli lukenut lehdestä Pulkkisen kuolemasta ja hän meni sitten vaimonsa kehotuksesta ilmottautumaan poliisille. Sirkiä oli palannut 24. lokakuuta 1932 Venäjältä.
Viipurin raastuvanoikeus tuomitsi Sirkiän kuoleman aiheuttaneesta pahoinpitelystä ja törkeästä varkaudesta 3 vuoden 9 kuukauden kuritushuonerangaistukseen. Viipurin hovioikeus korotti maaliskuussa 1934 Sirkiän tuomiota 4 vuoteen kuritushuonetta.
LEGO Ninjagon 14. tuotantokausi - Seabound

Seabound on animaatiosarjan Lego Ninjagon neljästoista tuotantokausi, jossa ninjat saavat vastaansa Merlopian prinssi Kalmaarin, jonka aikomuksena on herättää vaarallinen merikäärme Woijira.
Kausi keskittyy Nyaan. Se seuraa tarinaa hänen elementaalivoimansa häiriintymisestä ja kuinka tämä liittyy myyttiseen hahmoon. Juoni sisältää ninjahahmot Jayn, Zanen, PIXALin ja Lloydin, jotka matkustavat syvälle meren alle tutkiakseen Nyan elementaalivoimien takana olevaa mysteeriä. Kaudella on kaksi vihollistaesittelee, Neiti Kelmin ja prinssi Kalmaarin, joista Kalmaar on kauden tärkein vihollinen. Kausi on omistettu Kirby Morrowille, Colen ääninäyttelijälle.
Juoni.
Nyan voimat sekoavat ja ninjojen on pyydettävä apua Nyan äidiltä Mayalta. Zane ja Pixal löytävät ongelman josta huolimatta Nyan voimat jälleen sekoavat. Ninjat lähtevät Hydro-Bountylla meren alle, jossa Nya ja hänen äitinsä Maya kohtaavat prinssi-Kalmaarin, jonka juoni on herättää Wojira henkiin ja hukuttaa koko Ninjago veden alle. Nya ja Maya joutuvat vangeiksi mutta onnistuvat pakenemaan. Ninjat kutsutaan kuningas Trimaarin luo jossa Kalmaar suunnittelee isänsä syrjimistä vallasta josta hän syyttää ninjoja.
Benthomaar auttaa heitä pakenemaan ja kertoo tarinansa. Kauden lopussa Kalmaar ja Wojira häviävät ja Nyasta tulee yhtä meren kanssa.
Villin lännen show

Villin lännen show () oli 1800-luvun lopulta 1900-luvun alkupuolelle suosittu esitys, joka kuvaili tuolloin jo katoavan villin lännen kulttuuria esityksen kautta. Erityisen tunnetuksi tuli Buffalo Billin esitys, jonka yksi merkkihenkilöistä oli lakota-päällikkö Istuva Härkä (Tathánka Íyotake). Villin lännen esityksiä pidettiin Yhdysvalloissa ja niitä vieraili myös Euroopassa.
Tyyli.
Villin lännen show’t esittelivät katoavaa villin lännen kulttuuria. Tyypilliseen esitykseen kuuluivat intiaanit, jotka maalattuina ja sulkapäähineisiin pukeutuneina huutaen iskivät uudisraivaajien vankkurikaravaaneille tai taloille. Intiaanien hyökkäykset olivat oleellinen osa villin lännen rajaseudun "villiyttä". Villin lännen esitykset loivat intiaanien stereotyypin, joka myöhemmin vahvistui edelleen etenkin villin lännen elokuvien kautta. Intiaaneille työ esityksissä oli toisaalta miellyttävää, sillä esityksissä he saivat edelleen harjoittaa vanhoja tapojaan, kuten ratsastusta ja ammuntaa. Toisaalta esitysten mukana matkustaminen oli raskasta, ja intiaanien oli näyteltävä sterotyyppistä käsitystä intiaaneista. Jotkin villin lännen esityksissä näytelleet intiaanit, kuten Luther Standing Bear, saivat myöhemmin töitä villin lännen aiheisissa Hollywood-elokuvissa.
Esityksiä.
Ehkä tunnetuin villin lännen esitys oli William F. Codyn eli Buffalo Billin perustama esitys, joka alkoi vuonna 1883. Buffalo Billin esitys kiersi ympäri Yhdysvaltoja ja vieraili myös ulkomailla. Esitys pidettiin esimerkiksi kuningatar Viktorialle Isossa-Britanniassa ja se vieraili myös Ruotsin Tukholmassa. Esityksen vetonaula oli vuodesta 1885 lakota-päällikkö Istuva Härkä (Tathánka Íyotake), joka oli tullut tunnetuksi Little Bighornin taistelussa George Armstrong Custerin tappajana. Esityksissä Istuvan Härän tehtävänä oli vain ratsastaa pitkin areenaa. Buffalo Billin esitykseen liitettiin myös Wounded Kneen verilöylyssä vuonna 1891 vangiksi otetut 25 lakotajohtajaa. Buffalo Billin show sai pelkästään Yhdysvalloissa lähes 20 miljoonaa katsojaa.
Buffalo Billin esitysten suosio poiki myös muita yrittäjiä, kuten William Frank Carver (tohtori Carver), Texas Jack, Pawnee Bill ja Arizona John. Carver oli aloittanut uransa Buffalo Billin kumppanina, mutta hän aloitti myöhemmin oman esityksensä. Carverin esitys matkusti eri puolilla Eurooppaa ja heinä-elokuussa 1890 myös Venäjällä. Venäjän esitysten yhteydessä show vieraili lyhyesti myös Suomen Helsingissä, jossa yhden näytöksen isännöi Hesperian ravintolan ja tivolin omistaja Frithiof Forsström. Texas Jackin esitys vieraili Helsingissä, Turussa, Vaasassa ja Viipurissa osana Madiganin sirkusta vuonna 1897.
Kiertäväputkinen konetuliase

Kiertäväputkinen konetuliase käyttää Gatling-tyyppistä keskusakselin ympäri kiertävää useamman piipun yhdistelmää, jotka ulkoisella voimanlähteellä keskusakselin ympäri pyöriessään vuorollaan lataantuvat yhteisestä patruunan syöttölaitteesta, laukeavat laukaisukohtaan tullessaan ja poistavat hylsyn. Mekanismi on alkujaan ollut käsikampi, myöhemmin tyypillisesti sähkömoottori, vaikkakin sisäisesti kaasutoimisia (Grjazev-Šipunov GŠ-6-23) malleja on myös kehitetty.
Konetuliaseen tulinopeutta ja sarjatulen kokonaiskestoa rajoittaa tyypillisesti piipun liiallinen lämpeneminen käytössä. Kiertäväputkinen konetuliase mahdollistaa yksipiippuista huomattavasti suuremman tulinopeuden, koska aseen tulinopeus jakautuu useammalle piipulle.
Pilarikataja

Pilarikataja ("Juniperus communis" f. "suecica") on sypressikasveihin kuuluvan kotikatajan eli katajan muoto. Se kasvaa 3–7 metriä korkeaksi puuksi tai pensaaksi, jonka latvus on kapea ja oksien haarat pystykasvuisia. Pilarikatajaa esiintyy myös luontaisena Etelä-Suomessa.
Pilarikatajasta on jalostettu lajike 'Arnold' eli pikkupilarikataja, joka kasvaa enintään kaksimetriseksi. Lajike 'Norrback' on erittäin talvenkestävä.
Vierasvenesatama

 Vierasvenesatama tai lyhyemmin vierassatama on venesatama, jossa huviveneilijät voivat pysähtyä päiväretkellä tai muutamaksi yöksi. Venesatamien luokittelutyöryhmä määritteli 1990-luvulla, että vierassatamassa on tilaa vähintään 10 veneelle - pienempiä paikkoja esimerkiksi kaupan yhteydessä kutsutaan käyntisatamiksi. Vierasvenesatamassa myydään polttoainetta ja elintarvikkeita, sieltä voi ottaa juomavettä ja käyttää jätehuoltoa, vessaa ja peseytymistiloja.
Suomessa on palkittu vuoden vierasvenesatama vuodesta 1987. Palkinnolla innostetaan venesatamia kehittämään palvelujaan. Nykyisin palkittava satama valitaan Suomen Messusäätiön sekä Suomen Purjehdus ja Veneily ry:n järjestämässä äänestyksessä.
Palkitut satamat.
Lähde 1987–2018:
Richard Jordan Gatling

Richard Jordan Gatling (12. syyskuuta 1818 – 26. helmikuuta 1903) oli yhdysvaltalainen keksijä. Hän suunnitteli Gatling-konetuliaseen, jota pidetään historian ensimmäisenä onnistuneena konetuliaseena.
Landström

 Landström on seuraavien henkilöiden sukunimi:
Rengassähkörausku

Rengassähkörausku ("Diplobatis ommata") on pyörösähkörauskuihin kuuluva kalalaji. Lajia tavataan Tyynestämerestä.
Koko ja ulkonäkö.
Rengassähkörausku voi kasvaa suurimmillaan noin 25 cm pitkäksi. Ruumiinmuodoltaan laji on soikea ja litteä. Pään sivuilla on kaksi sähköelintä. Rengassähkörauskulla on kaksi selkäevää ja pyrstöevä on kolmiomainen. Kala on väriltään selästään harmahtavan ruskea. Ruumiissa on tummia täpliä ja keskellä ruumista on ruskeakeskustainen musta rengas. 
Levinneisyys ja elintavat.
Rengassähkörauskua tavataan Meksikosta Ecuadoriin. Se elää usein kaivautuneena hiekka- tai sorapohjaan. Lajin ravintoa ovat kalat, äyriäiset ja madot. Rengassähkörausku on vivipaarinen.
Bhaiaji Superhit

Bhaiaji Superhit (suom. ”Veli, superhitti”) on vuonna 2018 ensi-iltansa saanut intialainen hindinkielinen toimintakomediaelokuva, jonka on ohjannut Neeraj Pathak. Pääosia näyttelevät Sunny Deol, Preity Zinta, Arshad Warsi, Amisha Patel ja Shreyas Talpade. Elokuvassa esiintyy myös Viivi Altonen.
Juoni.
Roisto yrittää voittaa vaimonsa takaisin tekemällä elokuvan heidän rakkaustarinastaan.
Vastaanotto.
Box Office India julisti "Bhaiaji Superhitin" ”katastrofiksi”.
National Historic Site

National Historic Site (NHS) on virallisesti tunnustettu suojeltu alue Yhdysvalloissa, jolla on erityinen kansallinen historiallinen merkitys. National Historical Park (NHP) on alue, joka on tyypillisesti yksittäistä kiinteistöä tai rakennusta laajempi alue ja siihen kuuluu sekoitus historiallisia ja myöhempiä rakenteita, sekä toisinaan merkittäviä piirteitä luonnossa.
Vuoden 2022 alussa Yhdysvalloista löytyi 62 National Historic Site aluetta sekä 83 National Historical Park aluetta. Useimpia näistä alueista hallinnoi yhdysvaltalainen hallintoelin National Park Service (NPS).
Eritrean ortodoksinen kirkko

Eritrean ortodoksinen kirkko eli Eritrean ortodoksinen tewahedo-kirkko on Eritrean suurin kirkkokunta. Se kuuluu orientaaliortodoksisiin kirkkoihin, jotka erosivat tai erotettiin vuoden 451 Khalkedonin kirkolliskokouksen yhteydessä muista kirkoista (jotka sittemmin jakaantuivat katoliseen ja ortodoksisiin kirkkoihin). Kirkkoon kuuluvat orientaaliortodoksit muodostavat noin puolet Eritrean väestöstä. Suurin osa kirkon jäsenistä kuuluu Eritrean tigrinja-kansaan.
Eritrea itsenäistyi Etiopiasta 24. toukokuuta 1993. Tuolloin maan ortodoksinen väestö muodosti yhden hiippakunnan Etiopian ortodoksisen kirkon sisällä. Heinäkuussa 1993 Eritrean ortodoksit vetosivat Aleksandrian koptilais-ortodoksisen kirkon paavi Shenouda III:een Etiopian ortodoksisesta kirkosta erottamiseksi ja autokefaalisen aseman saamiseksi. Syyskuun alussa 1993 Etiopian patriarkka Paulos ja Asmaran arkkipiispa Filippos hyväksyivät yhdessä kirkkojen erottamisen. Myöhemmin syyskuussa 1993 koptilais-ortodoksinen pyhä synodi vastasi myönteisesti Eritrean pyyntöön. Helmikuussa 1994 Etiopian ja Eritrean kirkot allekirjoittivat sopimuksen, jossa vahvistettiin molempien kirkkojen autokefaalinen asema. Eritrean ja Etiopian vuosina 1998-2000 käymän sodan ja jatkuvien jännitteiden vuoksi kirkkojen väliset suhteet ovat kuitenkin pysyneet kireinä.
Bavaria Yachts

Bavaria Yachts on saksalainen veneenvalmistaja. Sen tuotantolaitokset ovat Giebelstadtissa lähellä Würzburgia. Se työllistää noin 550 henkeä ja valmistaa vuodessa noin 450 venettä.
Bavaria on valmistanut purjeveneitä vuodesta 1978 ja moottoriveneitä vuodesta 2001. Se kävi lähellä konkurssia, mutta vuonna 2018 yritys muutti strategiaansa, luopui luksusveneistä ja päätti keskittyä edullisten veneiden sarjatuotantoon. Yritys valmistaa pääasiassa 10-20 metriä pitkiä veneitä. 
Bavaria on Suomen yleisimpiä purjevenemerkkejä, vuonna 2016 Suomessa oli rekisterissä 671 Bavariaa.
Fort Laramie National Historic Site

Fort Laramie National Historic Site on suojeltu alue Yhdysvalloissa Wyomingin osavaltiossa, jolla sijaitsi kuuluisa 1800-luvun kauppapaikka ja Yhdysvaltain maavoimien linnoitus. Se sijaitsee Laramie-joen ja North Platte-joen yhtymäkohdassa. Linnoitus perustettiin Fort William nimellä 1830-luvulla yksityiseksi kauppapaikaksi. Vuonna 1849 Yhdysvaltain maavoimat osti linnoituksen. Se tunnettiin jonkin aikaa myös nimellä Fort John, kunnes nimeksi vakiintui Fort Laramie. Jäljellä olevia rakennuksia ja historiallisia jäänteitä ylläpitää yhdysvaltalainen hallintoelin National Park Service .
Fort Laramie (kunta)

Fort Laramie on kunta ("town") Goshenin piirikunnassa Wyomingin osavaltiossa osavaltiossa Yhdysvalloissa. Yhdysvaltain väestönlaskentaviraston mukaan kunnan väkiluku oli vuoden 2010 väestönlaskennassa 230. Kunta on nimetty historiallisen Fort Laramien mukaan, joka oli aikanaan tärkeä pysähdyspaikka, sekä tunnettu linnoitus ja paikka sopimusten allekirjoittamiselle. Linnoituksen jäänteet sijaitsevat kunnan lounaispuolella North Platte-joen toisella puolella Laramie-joen suulla.
Fort Laramie sijaitsee koordinaateissa (42.213233, -104.517123).
Yhdysvaltain väestönlaskentaviraston mukaan kunnan kokonaispinta-ala on .
Alfred Jacob Miller

Alfred Jacob Miller (2. tammikuuta 1810 – 26. kesäkuuta 1874) oli yhdysvaltalainen kuvataiteilija, joka tunnetaan parhaiten hänen maalauksistaan turkispyytäjistä ja Amerikan alkuperäiskansoista läntisissä Yhdysvalloissa. Hän maalasi myös useita muotokuvia ja muita maalauksia Baltimoressa ja lähiseuduilla 1800-luvun puolivälissä.
Robert Storm Petersen

Robert Storm Petersen (19. syyskuuta 1882 Kööpenhamina – 6. maaliskuuta 1949 Frederiksberg) oli tanskalainen pilapiirtäjä, kuvataiteilija, sarjakuvantekijä, näyttelijä ja kirjailija, joka oli suosittu varsinkin pohjoismaissa. Hänet tunnettiin myös nimimerkillä Storm P.
Storm Petersenin pidetään usein tanskalaisen huumorin ja omalaatuisuuden ilmentymänä. Taiteilijana hän oli itseoppinut, ja hänet tunnetaan parhaiten humoristisista sanomalehtisarjakuvistaan, joista suurin osa julkaistiin Berlingske Tidende -lehdessä, jossa hänellä oli myös vakituinen kolumnipalsta Dagens Flue vuosina 1939–1949. Storm P. piirsi myös muihin lehtiin, muun muassa "Klods-Hansiin" ja "Extrabladetille" sekä ruotsalaisille "Vecko-Journalenille" ja "Söndags-Nisselle".
Storm Petersenin pilakuvat ovat pieniä mustavalkoisia piirroksia, joiden ohessa on yleensä pohtimaan haastava arvoituksellinen teksti. Piirroksissa on toisinaan hulvatonta huumoria ja leikkisyyttä, mutta synkkää satiiriakin. Piirroksissa esiintyy lisäksi Storm Petersenin keksimiä omalaatuisia vekottimia.
Storm P. oli myös tanskalaisen sarjakuvan ja piirrosanimaation uranuurtaja. Hän piirsi Tanskan ensimmäisen sarjakuvan "De tre smaa Mænd" eli Kolme pientä miestä (1913–1943). Hänen tunnetuin sarjakuvansa on Peter ja Ping (1921–1948), josta tuli erittäin suosittu myös ulkomailla. Sarjakuvan päähenkilöt ovat knallihattua pitävä Peter Vimmelskaft ja hänen tyylikkäästi pukeutunut pingviininsä, Ping. Ensimmäiset animaatioelokuvansa Storm Petersen teki vuonna 1920.
Monipuolinen Storm Petersen toimi myös taidemaalarina. Storm P:n maalasi sekä öljyväreillä tai akvarelleilla ja käytti usein voimakkaita värejä. Aiheet olivat sekä humoristisia että filosofisia. Hänen tunnetuimpia maalauksiaan on akvarelli ”Nuorallatanssi”, joka kuvaa kehdon ja haudan välille viritetyllä köydellä tasapainoilevaa hymyilevää klovnia. Storm Petersen sai taiteeseensa vaikutteita Edvard Munchilta, Ivar Aroseniukselta ja Paul Kleeltä. Tämän lisäksi Storm P. oli näyttelijä. Hän esiintyi useassa teatterissa sekä Kööpenhaminan kabareissa ja muutamissa varhaisissa tanskalaisissa mykkäelokuvissa. Tunnetuimpia elokuvista ovat "En moderne Søhelt" (1907), "Kamelianainen" (1907) ja "Jernmixturen" (1920).
Frederiksbergin Storm P. -museossa on nykyisin laajin Storm Petersenin tuotannon, päiväkirjojen ja valokuvien kokoelma.
Valta (albumi)

Valta on Alamaailman Vasarat -yhtyeen studioalbumi, joka julkaistiin 24. huhtikuuta 2012. Albumi oli ehdolla vuoden etnoalbumiksi vuoden 2013 Emma-gaalassa. Albumi jäi yhtyeen viimeiseksi.
Inge Brück

Inge Brück (12. lokakuuta 1936 – 8. syyskuuta 2025) oli saksalainen laulaja. Brück aloitti uransa Erwin Lehnin tanssiorkesterissa. Brück levytti ensimmäisen hittinsä ”Peter, komm heut' abend zum Hafen” vuonna 1957.
Brück edusti Saksaa Eurovision laulukilpailussa 1967 kappaleella ”Anouschka” ja sijoittui kilpailussa jaetulle seitsemännelle sijalle 17 kilpailijan joukosta. Euroviisuedustuksensa jälkeen Brück toimi näyttelijänä ja näytteli esimerkiksi tv-sarjoissa "Hilfe, wir bauen" (1968) ja "Miss Molly Mill" (1970).
Shimonosekin aseman joukkomurha

Shimonosekin aseman joukkomurha oli verilöyly, joka tapahtui Shimonosekissa Japanissa 29. syyskuuta 1999. Yasuaki Uwabe, 35-vuotias entinen arkkitehti, ajoi autolla Shimonosekin asemalle ja puukotti sitten sattumanvaraisesti ohikulkijoita tappaen viisi ihmistä ja haavoittaen kymmentä muuta ennen kuin heidät pidätettiin tapahtumapaikalla. Uwabe tuomittiin kuolemaan vuonna 2002 ja teloitettiin vuonna 2012.
Viktor Smyrnov

Viktor Serhijovytš Smyrnov (s. 2. elokuuta 1986 Donetsk, Ukrainan SNT) on ukrainalainen uimari ja paralympiavoittaja, joka kilpailee S11-, SB11- ja SM11-vammaisluokassa. Smyrnov on näkövmmainen. Hän on suorittanut immateriaalioikeuden maisterintutkinnon.
Smyrnov on voittanut kesäparalympialaisissa kuusi kultamitalia, kolme hopeamitalia ja viisi pronssimitalia. IPC:n uinnin maailmanmestaruuskilpailuissa hän on voittanut kuusi kultamitalia, seitsemän hopeamitalia ja viisi pronssimitalia. 
Vuonna 2004 Smyrnoville myönnettiin Ukrainan sankarin arvonimi.
Tamanin satama

Tamanin satama (, LOCODE: RUTAM) on Tamanin niemimaan etelärannalla Mustanmeren koillisosissa sijaitseva, hallinnollisesti Venäjän Krasnodarin aluepiiriin Temrjukin piiriin kuuluva merisatama. Satama sijaitsee strategisesti edullisella paikalla Kertšinsalmen suulla.
Sataman toiminta käynnistettiin virallisesti vuonna 2009. Tamanin satamaa laajennettiin ja kehitettiin pitkin 2010-lukua. Satamaa on laajennettu myös 2020-luvulle tultaessa. 
Sataman rahtimäärät.
Taman nousi vuonna 2021 rahtimäärältään Venäjän toiseksi suurimmaksi Mustanmeren kauppasatamista.
Tamanin sataman vuosittainen rahtimäärä:&lt;br&gt;
Huron-jääkausi

Huron-jääkausi oli noin 200 miljoonaa vuotta kestänyt jääkausi 2,4–2,2 miljardia vuotta sitten. Huron-jääkausi oli ensimmäinen suuri jääkausijakso maapallolla. Siihen kuului arviolta kolme erillistä jäätiköitymisvahetta. Jääkausi päättyi, kun mantereet ajautuivat napa-alueelta lämpimämmille seuduille. Seuraavaa jääkautta saatiin odottaa yli miljardi vuotta.
Huron-jääkauden aikaista mannerten sijaintia ei tiedetä tarkasti. Jääkaudesta on löydetty todisteita Pohjois-Amerikasta suuren Yläjärven ympäristön kivistä ja myös esimerkiksi Suomesta, Pohjois-Karjalan Kontiolahden Urkkavaarasta. Todisteiden perusteella jäätikön leveys oli vähintään 2 000 kilometriä.
Hallberg-Rassy

Hallberg-Rassy on ruotsalainen purjevenevalmistaja, jonka pääkonttori ja tehdas on Ellösissä. Se syntyi kahden telakan yhdistyessä. Harry Hallbergin (1914–1997) vuonna 1943 perustaman puuveneveistämönä alkaneen yrityksen muuttaessa suurempiin tiloihin vuonna 1965 Christoph Rassy (1934–2021) perusti oman telakan Hallbergin entisiin tiloihin. He olivat kilpailijoita seitsemän vuoden ajan, sitten Hallberg jäi eläkkeelle ja myi yrityksensä Rassylle. 
Harry Hallberg oli edelläkävijä lasikuidun käyttämisessä veneiden runkomateriaalina.
Hallberg-Rassyn veneillä on selkeä brändi: ne ovat laadukkaita pitkien matkojen purjehdukseen tarkoitettuja veneitä, joissa on mukava majoittua.
Léon Marchand

Léon Marchand (s. 17. toukokuuta 2002 Toulouse) on ranskalainen uinnin nelinkertainen olympiavoittaja ja viisinkertainen maailmanmestari, joka on parhaimmillaan seka- ja perhosuinneissa mutta on voittanut olympiakultaa myös rintauinnissa.
Marchand saavutti nuorten EM-kilpailuissa pronssia 200 metrin rintauinnissa ja 400 metrin sekauinnissa 2019. Nuorten MM-kilpailuissa hän sai samana vuonna pronssia 400 metrin sekauinnissa. Saman vuoden lyhyen radan EM-kilpailuissa hän oli 400 metrin sekauinnissa kahdeksas. Vuodelle 2021 siirretyissä Tokion olympialaisissa hän sijoittui 400 metrin sekauinnissa kuudenneksi, 200 metrin perhosuinnissa 14:nneksi ja 200 metrin sekauinnissa 18:nneksi.
Marchand voitti Budapestissa 2022 maailmanmestaruuden 200 metrin sekauinnissa ennätysajallaan 1.55,22 ja 400 metrin sekauinnissa euroopanennätysajalla 4.04,28 sekä sai 200 metrin perhosuinnissa hopeaa ennätyksellään 1.53,37. Fukuokan MM-kilpailuissa 2023 hän voitti maailmanmestaruuden 200 metrin perhosuinnissa ajalla 1.52,43, 200 metrin sekauinnissa euroopanennätysajalla 1.54,82 ja 400 metrin sekauinnissa maailmanennätyksellä 4.02,50.
Pariisin olympialaisissa 2024 Marchand voitti ensimmäisen olympiakultansa 400 metrin sekauinnissa olympiaennätyksellä 4.02,95. Kolme päivää myöhemmin hän voitti saman illan aikana 200 metrin perhosuinnin olympia- ja Ranskan-ennätyksellä 1.51,21 ja 200 metrin rintauinnin olympia- ja Euroopan-ennätyksellä 2.05,85. Hän otti neljännen kultamitalinsa 200 metrin sekauinnissa olympia- ja Euroopan-ennätyksellä 1.54,06, millä hän jäi vain 0,06 sekunnin päähän Ryan Lochten maailmanennätyksestä. Hän saavutti pronssia 4 × 100 metrin sekauintiviestissä, jossa hän ui rintauintiosuuden.
Marchand voitti 2025 Singaporen MM-kilpailuissa 200 metrin sekauinnin maailmanmestaruuden ajalla 1.53,68. Välierässä hän ui maailmanennätyksen 1.52,69. Hän voitti kultaa myös 400 metrin sekauinnissa ajalla 4.04,73 sekä sai hopeaa 4 × 100 metrin sekauintiviestissä.
Svetlana Kolesnitšenko

Svetlana Kolesnitšenko (, s. 20. syyskuuta 1993 Hatsina) on venäläinen taitouimari, olympiavoittaja, maailman- ja euroopanmestari. Hän on voittanut urallaan kolme olympiakultaa: joukkuekilpailusta Rio de Janeiron olympialaisissa 2016 sekä pari- ja joukkueuinnissa Tokion olympialaisissa 2020. Hän on myös moninkertainen maailman- ja Euroopanmestari.
Vermontin rikosseuraamuslaitos

Vermontin rikosseuraamuslaitos (, lyh. VDOC) on Vermontin osavaltionhallinnon virasto, joka vastaa osavaltion vankila- ja ehdonalaisjärjestelmien toiminnasta. Se myös toimii neuvoa-antavana elimenä rikollisuuden ja nuorisorikollisuuden ehkäisemisessä. Sen päämaja sijaitsee Waterburyn kunnassa. Kuvernööri Phil Scott nimitti viraston nykyisen pääjohtajan Nicholas Demlin tehtävään marraskuussa 2021.
Aiheesta muualla.
Viraston kotisivut
Henriette Kjær

Henriette Kjær (s. 3. toukokuuta 1966 Aarhus) on tanskalainen konservatiivisen kansanpuolueen poliitikko. Hän on istunut kansankäräjillä vuosina 1994–2011 ja toiminut Tanskan sosiaali- ja tasa-arvoministerinä vuosina 2001–2004 sekä perhe- ja kuluttajaministerinä 2004–2005.
J. K. Rowlingin velhomaailma

J. K. Rowlingin velhomaailma on "Harry Potter"- ja "Ihmeotukset"-elokuvasarjojen muodostama mediajatkumo. Se on kaikkein neljänneksi eniten tuottanein elokuvasarja 9,6 miljardin dollarin kokonaistuotolla. Ihmeotukset sijoittuu aikaan ennen Harry Potteria. Kuitenkin Harry Potter -elokuvasarja on Ihmeotukset-elokuvasarjan edeltäjä.
Harry Potter.
Harry Potter -elokuvasarjan päähenkilö on sarjan nimessäkin oleva Harry Potter (Daniel Radcliffe), joka kavereidensa kanssa yrittää löytää ja tuhota kaikki lordi Voldemortin (Ralph Fiennes) hirnyrkit. Voldemort on paha ja yksi mahtavimmista velhoista. Kun Harry Potter yrittää elokuvasarjassa löytää ja tuhota Voldemortin hirnyrkit, tämä yrittää tappaa hänet jo ennen uudelleen nousuaan.
Ihmeotukset.
Ihmeotukset-elokuvasarjan päähenkilö on Lisko Scamander (Eddie Redmayne), joka Albus Dumbledoren (Jude Law) ja muiden kavereidensa kanssa yrittää kukistaa Gellert Grindelwaldin (Johnny Depp ja Mads Mikkelsen), joka lordi Voldemortin tavoin on paha ja yksi mahtavimmista velhoista.
Elokuvat.
Elokuvasarjaan oli tarkoitus tehdä myös neljäs ja viides elokuva, mutta ne peruttiin kolmannen elokuvan heikon taloudellisen menestyksen vuoksi.
Luettelo Alabaman piirikunnista

Tämä on luettelo Alabaman osavaltion piirikunnista. Alabamassa on 67 piirikuntaa.
Kuopion tuomiorovastikunta

Kuopion tuomiorovastikunta on Pohjois-Savossa sijaitseva Kuopion hiippakunnan rovastikunta. Kuopion tuomiorovastikunnan lääninrovastina toimii Siilinjärven kirkkoherra Olli Kortelainen.
Seurakunnat.
Lista Kuopion tuomiorovastikuntaan kuuluvista seurakunnista:
Bagheriankoira

Bagheriankoira ("Cirneco di Bagheria") on sukupuuttoon kuollut sisilialainen koirarotu.
Ulkonäkö.
Bagheriankoira muistutti kokonsa puolesta faaraokoiraa.
Alkuperä.
Eri puolilla Sisiliaa on hieman erilainen maasto ja erilaiset olosuhteet, minkä takia Cataniassa, lähellä Etnaa, suosittiin pienempiä ja kevyempiä koiria – nykyisiä etnankoiria. Vastaavasti saaren länsiosissa kehittyi bagheriankoira. Rotu suhtautui vieraisiin varautuneesti, ja sen vuoksi sitä käytettiinkin paitsi metsästykseen, myös vahtikoirana.
Allen (Kentucky)

Allen on kaupunki Yhdysvalloissa Kentuckyn osavaltiossa. Siellä oli vuoden 2020 väestönlaskennan mukaan 182 asukasta. Kymmenen vuotta aiemmin asukkaita oli ollut 193.
Allen sijaitsee Levisa Forkin ja Beaver Creekin risteyskohdassa. Alue asutettiin todennäkäisesti 1800-luvun alussa, ja kaupunki alkoi kehittyä Chesapeake and Ohio -rautatien aseman ympärille. Asema avattiin 1904–1905. Kunanllishallinnon Allen sai 1913. Paikkakunta tunnettiin alkuun nimellä Beaver Creek, mutta se nimettiin 1936 Alleniksi ilmeisesti sen varhaisen asukkaan T. J. Allenin mukaan. Levisa Forkin ylittänyt silta avattiin 1937, ja sen jälkeen paikkakunnan uudet asukkaat ovat asettuneet erityisesti joen itäpuolelle asuinalueelle, jota kutsutaan New Alleniksi.
Iisalmen rovastikunta

Iisalmen rovastikunta on Pohjois-Savossa sijaitseva Kuopion hiippakunnan rovastikunta. Iisalmen rovastikunnan lääninrovastina toimii Nilakan kirkkoherra Arto Penttinen.
Seurakunnat.
Iisalmen rovastikuntaan kuuluvat seuraavat seurakunnat:
Rautalammin rovastikunta

Rautalammin rovastikunta on Pohjois-Savossa sijaitseva Kuopion hiippakunnan rovastikunta. Rautalammin rovastikunnan lääninrovastina toimii Varkauden kirkkoherra Jarkko Piippo.
Seurakunnat.
Lista Rautalammin rovastikuntaan kuuluvista seurakunnista:
Joensuun rovastikunta

Joensuun rovastikunta on Pohjois-Karjalassa sijaitseva Kuopion hiippakunnan rovastikunta. Joensuun rovastikunnan lääninrovastina toimii Nurmeksen kirkkoherra Markus Kontiainen.
Seurakunnat.
Joensuun rovastikuntaan kuuluvat seuraavat seurakunnat:
Kajaanin rovastikunta

Kajaanin rovastikunta on Kainuussa sijaitseva Kuopion hiippakunnan rovastikunta. Kajaanin rovastikunnan lääninrovastina toimii Puolangan kirkkoherra Hannes Seppänen.
Seurakunnat.
Lista Kajaanin rovastikuntaan kuuluvista seurakunnista:
Louis Neefs

Louis Neefs (oik. Ludwig Adèle Maria Jozef Neefs, 8. elokuuta 1937 – 25. joulukuuta 1980) oli belgialainen laulaja. Neefs sai levytyssopimuksen vuonna 1958 kykyjenetsijä Jean Klugerin löydettyä hänet. Neefs tuli tunnetuksi erityisesti levyttämistään hollanninkielisistä versioista yhdysvaltalaisista kappaleista.
Neefs voitti vuonna 1967 belgialaisen Eurosong-laulukilpailun kappaleella "Ik heb zorgen" ja valikoitui samalla Belgian edustajaksi saman vuoden Eurovision laulukilpailuun. Kansainvälisessä laulukilpailussa Neefs sijoittui jaetulle seitsemännelle sijalle 17 kilpailijan joukosta. Neefs valittiin sisäisesti Belgian edustajaksi vuoden 1969 Eurovision laulukilpailuun. Neefs esitti Eurosong-karsinnassa kuusi kappaletta, joista edustuskappaleeksi valittiin "Jennifer Jennings". Tällä kertaa Neefs sijoittui kansainvälisessä laulukilpailussa jaetulle seitsemännelle sijalle 16 kilpailijan joukosta.
Neefs kuoli liikenneonnettomuudessa vuonna 1980. Louis Neefsin poika Günther on myös tehnyt uraa laulajana.
"Sijoitus Belgian singlelistalla
Etelä-Savon tuomiorovastikunta

Etelä-Savon tuomiorovastikunta on Etelä-Savossa sijaitseva Mikkelin hiippakunnan rovastikunta. Etelä-Savon tuomiorovastikunnan lääninrovastina toimii Juvan kirkkoherra Sirkka Pylkkänen.
Seurakunnat.
Lista Etelä-Savon tuomiorovastikuntaan kuuluvista seurakunnista:
Etelä-Karjalan rovastikunta

Etelä-Karjalan rovastikunta on Etelä-Karjalassa sijaitseva Mikkelin hiippakunnan rovastikunta. Etelä-Karjalan rovastikunnan lääninrovastina toimii Ruokolahden kirkkoherra Leena Haakana.
Seurakunnat.
Lista Etelä-Karjalan rovastikuntaan kuuluvista seurakunnista:
Fort Laramien sopimus (1851)

Vuoden 1851 Fort Laramien sopimus allekirjoitettiin 17. syyskuuta 1851 Yhdysvaltojen edustajien sekä Cheyenne, Sioux, Arapaho, Crow, Assiniboine, Mandan, Hidatsa ja Arikara -kansojen edustajien välillä. Sopimus esitteli heimojen perinteiset aluevaatimukset.
Yhdysvallat myönsi, että kaikki sopimuksen kattama maa oli alkuperäiskansojen aluetta, eikä esittänyt aluevaatimuksia. Amerikan alkuperäiskansat takasivat Oregonin reittiä kulkevien uudisasukkaiden turvallisen kauttakulun ja sallivat rakentaa teitä ja linnoituksia alueelleen vastineeksi lupauksista viidenkymmenen tuhannen dollarin suuruisesta korvauksesta 50 vuoden ajan. Sopimuksen oli tarkoitus myös saada aikaan "toimiva ja kestävä rauha" kahdeksan heimon välille. Vuoden 1851 Fort Laramien sopimuksessa sovittuja rajoja käytettiin useiden vaateiden ratkaisemiseen 1900-luvulla.
Kymenlaakson rovastikunta

Kymenlaakson rovastikunta on Kymenlaaksossa sijaitseva Mikkelin hiippakunnan rovastikunta. Kymenlaakson rovastikunnan lääninrovastina toimii Kuusankosken kirkkoherra Kimmo Ylikangas.
Seurakunnat.
Lista Kymenlaakson rovastikuntaan kuuluvista seurakunnista:
Päijät-Hämeen rovastikunta

Päijät-Hämeen rovastikunta on Päijät-Hämeessä sijaitseva Mikkelin hiippakunnan rovastikunta. Päijät-Hämeen rovastikunnan lääninrovastina toimii Lahden Launeen seurakunnan kirkkoherra Heikki Pelkonen.
Seurakunnat.
Lista Päijät-Hämeen rovastikuntaan kuuluvista seurakunnista:
Kööpenhaminan joukkoampuminen 2022

3. heinäkuuta 2022 useita ihmisiä ammuttiin Field's-kauppakeskuksessa tapahtuneessa joukkoampumisessa Tanskan pääkaupungissa Kööpenhaminassa. Tapauksesta on pidätetty 22-vuotias, joka on etnisesti tanskalainen. Ammuskelu ei poliisin mukaan liittynyt terrorismiin.
Uhrit.
Iskussa kuoli 17-vuotias tanskalainen tyttö, 17-vuotian tanskalainen poika ja 47-vuotias venäläinen mies. Lisäksi neljä ihmistä sai vakavia vammoja ampumahaavoista ja 23 lievempiä vammoja harhaluodeista tai evakuoinnista.
Tekijä.
Teosta epäilty on 22-vuotias tanskalainen mies. Hän on aiemmin kärsinyt psyykkisistä ongelmista. Pian ampumisen jälkeen hän latasi sosiaaliseen mediaan videoita, joissa hän esiintyy kiväärin kanssa ja sanoo ettei tietyn tyyppinen psykiatrinen lääkitys toimi.
Rooman ePrix 2022

Italian ePrix 2022 oli kaksi osakilpailua sisältänyt Formula E -sarjan kilpailu. Kilpailut olivat kauden 2021–2022 neljäs ja viides osakilpailu. Kilpailut ajettiin Roomassa Circuito Cittadino dell'EURin katuradalla.
Tampereen tuomiorovastikunta

Tampereen tuomiorovastikunta on Pirkanmaalla sijaitseva Tampereen hiippakunnan rovastikunta. Tampereen tuomiorovastikunnan lääninrovastina toimii kirkkoherra Olli Hallikainen.
Seurakunnat.
Lista Tampereen tuomiorovastikuntaan kuuluvista seurakunnista:
Hämeenkyrön rovastikunta

Hämeenkyrön rovastikunta on Pirkanmaalla sijaitseva Tampereen hiippakunnan rovastikunta. Hämeenkyrön rovastikunnan lääninrovastina toimii kirkkoherra Olli-Pekka Silfverhuth.
Seurakunnat.
Lista Hämeenkyrön rovastikuntaan kuuluvista seurakunnista:
Hämeenlinnan rovastikunta

Hämeenlinnan rovastikunta on Kanta-Hämeessä sijaitseva Tampereen hiippakunnan rovastikunta. Hämeenlinnan rovastikunnan lääninrovastina toimii kirkkoherra Tapani Vanhanen.
Seurakunnat.
Lista Hämeenlinnan rovastikuntaan kuuluvista seurakunnista:
Entiset seurakunnat
Tammelan rovastikunta

Tammelan rovastikunta on Kanta-Hämeessä sijaitseva Tampereen hiippakunnan rovastikunta. Tammelan rovastikunnan lääninrovastina toimii kirkkoherra Esa Löytömäki.
Seurakunnat.
Lista Tammelan rovastikuntaan kuuluvista seurakunnista:
Lääninrovastit.
"Listaa täydennettävä"
Kangasalan rovastikunta

Kangaslaan rovastikunta on Pirkanmaalla sijaitseva Tampereen hiippakunnan rovastikunta. Kangasalan rovastikunnan lääninrovastina toimii kirkkoherra Seppo Jarva.
Seurakunnat.
Lista Kangasalan rovastikuntaan kuuluvista seurakunnista:
Wandignies-Hamage

Wandignies-Hamage on kunta Pohjois-Ranskassa Nordin departementissa Hauts-de-Francen alueella. Se sijaitsee Scarpejoen varrella, noin 21 kilometriä Douain kaupungista itään.
Hamagen luostari perustettiin 600-luvun alkupuolella, ja se on Pohjois-Ranskan vanhimpia luostareita. Luostarin omistuksessa ollut Cense d’Hyverchiesin maatila rakennettiin uudelleen vuonna 1724. Luostarin maatila oli suuri ja näytti linnoitukselta. 1800-luvun lopulla kuntaan perustettiin keramiikkatehdas. Se suljettiin vuonna 1952, ja vielä silloin se työllisti 800 henkilöä. Uusklassinen Saint-Vincent-de-Paulin kirkko rakennettiin vuosina 1821–1824.
Waterbury (Vermont)

Waterbury on kunta ("town") Yhdysvalloissa Vermontin osavaltiossa. Sen väkiluku oli 5 331 vuonna 2020. Kunta sijaitsee Washingtonin piirikunnassa. Vermontin rikosseuraamuslaitoksen päämaja sijaitsee Waterburyssä.
Väestö.
Vuonna 2020 Waterburyn 5 331 asukkaasta valkoisia oli 96,7 % ja aasialaisia 2,3 %. 5,1 % asukkaista puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla.
Bollengo

Bollengo () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 081 asukasta.
Oskari Huttu

Oskari Huttu (s. 1981, Joensuu) on suomalainen elokuvatuottaja.
Ura.
Elokuva.
Huttu aloitti elokuvatuottajaopinnot Taideteollisen korkeakoulun elokuva- ja lavastustaiteen laitoksella 2002. Hän on suorittanut kansainvälisen EAVE-tuottajakoulutuksen.
Huttu on toistaiseksi tuottanut eniten pitkiä elokuvateatterielokuvia "Bronson club" -tuotantoyhtiölle ja Bronsonin ostaneelle "Solar Filmsille".
Ensimmäinen Hutun tuottama elokuva oli Bronsonille yhdessä Jesse Fryckmanin kanssa tuotettu dokumenttielokuva Reindeerspotting – pako Joulumaasta (2010). Joonas Neuvosen ohjaamasta elokuvasta tuli dokumenttielokuvaksi ja K18-ikärajasta huolimatta poikkeuksellisen katsottu elokuvateattereissa. Se sai teatterilevityksessä yli 63 000 katsojaa. Elokuva sai tiedonjulkistamisen valtionpalkinnon.
"Solar Filmsille" tuotettu "Kesäkaverit" (2014) oli ehdolla neljässä Jussi-palkintokategoriassa: paras elokuva, paras naispääosa (Anna Paavilainen), paras naissivuosa (Minka Kuustonen) ja paras käsikirjoitus (Juuli Niemi).
Hutun suurimman yleisömenestyksen on tuonut "Solar Filmsille" tuotettu tanskalaisen Klassefesten-elokuvan uusintafilmatisointi. Yhdessä Jesse Fryckmanin kanssa tuotettu "Luokkakokous" (2015) sai yli puolimiljoonaa katsojaa. Luokkakokous on edelleen Suomen 13. katsotuin kotimainen elokuva.
2016 Huttu lähti käynnistämään "Lucy Loves Stories" -tuotantoyhtiön fiktioon keskittyvää tytäryhtiötä "Lucy Loves Dramaa". Yhtiön ensimmäinen tv-sarja oli "Mieheni vaimo". Yhtiön ensimmäinen pitkä elokuva on syksyllä 2023 ensi-illan saava "Valoa valoa valoa".
Musiikki.
Huttu toimi nuorena aktiivisesti "Ilosaarirockia" järjestävässä "Joensuun Popmuusikoissa". Hän oli mm. yhdistyksen hallituksen jäsen. Huttu oli jäsenenä 1990-luvulta 2000-luvun alkuun toimineessa "Oscar H.O.T. Quartet" -bändissä. Yhtye teki kaksi levyä ja keikkaili mm. Keski-Euroopassa.
Kosmopolis (lehti)

Kosmopolis – Rauhan-, konfliktin- ja maailmanpolitiikan tutkimuksen aikakausilehti on vuonna 1971 perustettu tieteellinen aikakausilehti. Lehteä julkaisee Suomen rauhantutkimusyhdistys ry.
Tieteellisten seurain valtuuskunta on myöntänyt "Kosmopolikselle" vertaisarviointitunnuksen ja lehdessä julkaistut tutkimus- ja katsausartikkelit ovat käyneet läpi kaksoissokkovertaisarvioinnin. Lehdessä julkaistaan myös keskusteluartikkeleita sekä kirja-arvioita.
"Kosmopoliksen" sisällöt ovat avoimesti luettavissa Journal.fi-portaalin kautta.
Lehteä on julkaistu "Kosmopolis"-nimellä vuodesta 1993. Vuosina 1971–1983 sen nimi oli "Rauhaan tutkien" ja 1984–1992 "Rauhantutkimus".
Minouche Barelli

Minouche Barelli (oik. Mary-Pierre Barelli, 13. joulukuuta 1947 – 20. helmikuuta 2004) oli ranskalainen laulaja. Barelli syntyi laulaja Lucienne Delylen ja trumpetisti-kapellimestari Aimé Barellin tyttäreksi.
Barelli edusti Monacoa Eurovision laulukilpailussa 1967 kappaleella "Boum-Badaboum""". Hän sijoittui kilpailussa viidenneksi 17 kilpailijan joukosta. Barelli osallistui Ranskan euroviisukarsintaan 1980 kappaleella "Viens dans ma farandole""", mutta ei tullut valituksi.
Laulajan lisäksi Barelli toimi myös radio- ja tv-juontajana. Vuonna 1995 Barelli levytti äitinsä muistolle levyn "Elle et moi".
Barelli sai Monacon kansalaisuuden vuonna 2002 ja kuoli Monacossa vuonna 2004.
Roswell, New Mexico (televisiosarja)

Roswell, New Mexico on yhdysvaltalainen science fiction -draamatelevisiosarja, joka on nimetty Roswellin kaupungin mukaan New Mexicossa. Carina Adly Mackenzien The CW:lle kehittämä sarja debytoi televisiokauden 2018–2019 välivaiheessa 15. tammikuuta 2019. Sarja on Melinda Metzin Roswell High -kirjasarjan toinen televisiosovitus. Tammikuussa 2020 The CW uudisti sarjan kolmannella kaudelle, joka sai ensi-iltansa 26. heinäkuuta 2021. Helmikuussa 2021, ennen kolmannen kauden ensi-iltaa, sarja uusittiin neljänneksi tuotantokaudeksi, joka sai ensi-iltansa 6. kesäkuuta 2022. Toukokuussa 2022 ilmoitettiin, että neljäs kausi on sen viimeinen.
Juoni.
Palattuaan kotikaupunkiinsa Roswelliin, New Mexicoon, laittomien maahanmuuttajien tytär huomaa, että hänen teini-ikäinen ihastuksensa on muukalainen, joka on piilottanut kykyjänsä koko elämänsä. Tyttö suojelee hänen salaisuuttaan, kun nämä kaksi löytävät toisensa uudelleen, mutta kun väkivaltainen hyökkäys viittaa suurempaan muukalaisten läsnäoloon maan päällä, pelon ja vihan politiikka uhkaa paljastaa hänet.
Juoni.
Palattuaan kotikaupunkiinsa Roswelliin, New Mexicoon, laittomien maahanmuuttajien tytär huomaa, että hänen teini-ikäinen ihastuksensa on muukalainen, joka on piilottanut kykyjänsä koko elämänsä. Tyttö suojelee hänen salaisuuttaan, kun nämä kaksi löytävät toisensa uudelleen, mutta kun väkivaltainen hyökkäys viittaa suurempaan muukalaisten läsnäoloon maan päällä, pelon ja vihan politiikka uhkaa paljastaa hänet.
Vihreä S

Vihreä S (C27H25S2N2O7Na) on triaryylimetaanijohdannaisiin kuuluva aromaattinen orgaaninen yhdiste. Yhdistettä käytetään muun muassa elintarvikkeiden värjäämiseen. 
Ominaisuudet, valmistus ja käyttö.
Huoneenlämpötilassa vihreä S on vihreää kiteistä ainetta. Yhdiste liukenee hyvin veteen ja liuos on väriltään sinertävän vihreä. 
Vihreä S:n valmistuksen ensimmäisessä vaiheessa N,N-dimetyylianiliini ja p-dimetyyliaminobentsaldehydi kondensoituvat. Tämä kondensaatiotuote reagoi R-hapon kanssa. Reaktiossa muodostuu leukomuoto, joka hapetetaan Vihreä S:ksi.
Vihreä S:ää käytetään elintarvikevärinä esimerkiksi juomissa, makeisissa ja jälkiruuissa. Yhdisteen E-koodi on E142. Yhdistettä voidaan käyttää myös väriaineena tutkittaessa silmiä.
Kaira (jazz-yhtye)

Kaira on vuonna 2017 perustettu suomalainen jazzyhtye.
Kaira-albumi.
Yhtyeen ensimmäinen levy "Kaira" (Svart Records, 2017) julkistettiin April Jazzissa vuonna 2017. Levy yhdistelee jazzin, soulin ja funkin aineksia. Levyllä ovat mukana Markus Niittynen (piano), Sampo Tiittanen (basso), Jussi Lehtonen (rummut ja perkussiot), Joonatan Rautio (saksofoni) sekä vokalistit Nina Mya ja Sam Huber. 
Soundin arviossa Juha Seitz piti tulkintoja kohtuullisen irtonaisina, joskin ajoittain yökerhomaisina. Hän olisi kaivannut jamitteluja tai kulmikkuutta virkistämään äänitettä.
Tuleva albumi "Air".
Kairan on määrä julkaista uusi levy nimeltä "Air" vuodenvaihteessa 2022–2023. Uusi albumi on instrumentaalista mainstream-jazzia. Air-albumilla soittavat Markus Niittynen (piano), Timo Lassy (saksofoni ja huilu), Heikko Remmel (basso), Jussi Lehtonen (rummut), Abdissa Assefa (perkussiot), Kalevi Louhivuori (trumpetti ja flyygelitorvi) sekä Kasperi Sarikoski (pasuuna).
Sävellykset ja sanoitukset.
Kairan levyjen kappaleet on säveltänyt parivaljakko Lauri Kaira ja Markus Niittynen. Osan sanoituksista on tehnyt New Yorkissa asuva ruotsalainen jazz-artisti ja säveltäjä Emma Larsson ja osan Lasse Kurki.
Israel Sucksdorff

Israel Sucksdorff (1. lokakuuta 1784 Loviisa – 15. syyskuuta 1865 Loviisa) oli suomalainen kauppias, yrittäjä, laivanvarustaja ja merikapteeni, joka sai kauppaneuvoksen arvonimen.
Sucksdorffin vanhemmat olivat kauppias Adolph Friedrich Sucksdorff ja Brita Elisabeth Göhle ja puoliso vuodesta 1811 Christina Gustava Åkerberg. Sucksdorff suoritti laivaston purjehdustutkinnon Viaporissa 1800 ja oli merimies kauppa-aluksilla vuodesta 1797 ja "Östergötland"-aluksella perämies vuodesta 1809 ja kapteeni 1811–1813. Hän sai porvarinoikeudet Loviisassa laivurina 1814 ja kauppiaana 1816, josta alkaen hänellä oli Loviisassa oma kauppahuone. Sucksdorff oli myös Karikkokosken sahan osakas Petäjävedellä ja Rutalahden sahan osakas Korpilahdella sekä Sahalahden tilan osakas Jämsässä vuodesta 1843. Hän omisti myös myllyn Loviisanjoen varrella, taloja Loviisassa ja useita purjelaivoja. Hän oli Loviisan kaupunginvanhin ja sai kauppaneuvoksen arvonimen 1831. Perunkirjoituksen mukaan Sucksdorff oli kuollessaan Loviisan vaurain henkilö.
Kyntzell

Kyntzell on seuraavien suomalaisten henkilöiden sukunimi:
HMS Albion (L14)

HMS Albion (viirinumero L14) on Yhdistyneen kuningaskunnan laivaston Albion-luokan maihinnousualus.
Valmistus.
Alus tilattiin 18. heinäkuuta 1996 BAE Systems Marinelta, joka laski kölin 23. toukokuuta 1998. Se laskettiin vesille 9. maaliskuuta 2001 ja valmistui 19. kesäkuuta 2003. 
Palvelus.
Aluksen kotisatama on HMNB Devonport.
Suru (veistos)

Suru on Wäinö Aaltosen graniitista veistämä 135 cm korkea teos Pyynikin kirkkopuistossa Tampereella. Veistos kuvaa alastonta, jalkojensa päällä istuvaa naishahmoa, jonka kädet ovat kohotettuina kasvojen eteen. Teos on todennäköisesti valmistunut 1950-luvulla tai 1960-luvun alussa. Tampereen kaupunki osti veistoksen Aaltoselta vuonna 1961 ja se sijoitettiin kirkkopuistoon 1963. Aaltonen on varioinut samaa teemaa useissa eri veistoksissa, kuten "Karinaisten sankarimuistomerkki" vuosilta 1951–52 ja omalle sukuhaudalle sijoitettu "Genius Montanus" -veistos vuodelta 1961.
Peter Mickwitz

Peter Lorenz Mickwitz (s. 5. huhtikuuta 1964 Helsinki) on suomenruotsalainen kirjailija, runoilija ja kääntäjä. Hän on Suomen PEN ry:n puheenjohtaja vuodesta 2022.
Mickwitz valmistui filosofian maisteriksi Helsingin yliopistosta 1989. Hänen esikoisrunokokoelmansa "I ljuset" ilmestyi vuonna 1991. Hänelle myönnettiin Tanssiva karhu -runopalkinto 2005 kokoelmasta "För vad kroppen är värd". Vuonna 2007 hänet palkittiin Längmanin palkinnolla.
Mickwitz sai valtion viisivuotisen kirjallisuuden taiteilijaprofessoriapurahan 2014–2018. Vuonna 2015 Mickwitz ja Pauliina Haasjoki saivat Kääntäjäkarhu-palkinnon Gunnar Björlingin teoksen "Auringonvihreä" suomennoksesta. Runeberg-palkinnon Mickwitz voitti 2024.
Mickwitzin vanhemmat olivat Johan Mickwitz ja Margaretha Mickwitz (o.s. Roshier-Holmberg).
Puhelinmasto

Puhelinmasto on rakennelma, joka tuottaa matkapuhelinsignaalia matkaviestinverkon "soluna". Tämä tapahtuu lukemattomien lähetinvastaanottimien, digitaalisten signaalisuorittimien, ohjauselektroniikan, ensisijaisen ja varmuudellisen sähköenergian sekä GPS-vastaanottimien avuin.
Yorkshire pudding

Yorkshire pudding, "Yorkshiren vanukas", on Pohjois-Englannista peräisin oleva ja Yorkshiren kreivikunnan mukaan nimetty, suolaista pannukakkua muistuttava ruoka.
Aikoinaan lihan ollessa kallista Yorkshire pudding oli ennen pääruokaa tarjoiltava täyteruokalaji, joka tyydytti nälkää ennen paistia. Nykyäänkin se voidaan tarjoilla alkuruokana, usein sipulilla maustetun paistoliemikastikkeen kera. Se voidaan tarjota myös paistin lisukkeena, tai muiden ruokalajien, kuten paistettujen makkaroiden ja perunamuusin ("bangers and mash") kera.
Resepti.
Yorkshire puddingin taikinassa on munia, vehnäjauhoja, ja maitoa tai vettä. Se paistetaan joko rasvatussa uunipannussa yhtenä isona vanukkaana tai moniosaisessa uunivuoassa useina pieninä vanukkaina. Hyvä Yorkshire pudding on kuohkea ja kohonnut, ei litteä.
Perinteisesti se valmistettiin samaan aikaan paahtopaistin kanssa, niin että paistuvasta lihasta tippuva rasva ja liemi maustoivat ja mehevöittivät vanukkaan.
Toad in a hole.
"Toad in a hole" ("rupikonna kolossa") on lähisukuinen ruokalaji, jossa vanukastaikinaan lisätään paistettuja makkaroita tai lihaviipaleita. Se on peräisin 1700-luvulta.